**OBRAZLOŽENJE**

**uz Polugodišnji izvještaj o izvršenju Proračuna Grada Gospića za 2019.godinu**

Zakonom o proračunu (NN 87/08, 136/12 i 15/15) i Pravilnikom o polugodišnjem i godišnjem izvještaju o izvršenju proračuna (NN 24/13 i 102/17) propisana je obveza sastavljanja polugodišnjeg izvještaja o izvršenju proračuna te njegova podnošenja na donošenje predstavničkom tijelu jedinice lokalne i područne (regionalne) samouprave.

Temeljem odredbi članka 108. Zakona o proračunu (NN 87/08, 136/12 i 15/15) i članka 4. Pravilnika o polugodišnjem i godišnjem izvještaju o izvršenju proračuna (NN 24/13 i 102/17) utvrđeno je da polugodišnji izvještaj o izvršenju proračuna sadrži:

1. **OPĆI DIO,** koji sadrži :

**Račun prihoda i rashoda**

* Prihodi i rashodi prema ekonomskoj klasifikaciji na razini odjeljka (4. razina)
* Prihodi i rashodi prema izvorima financiranja
* Rashodi prema funkcijskoj klasifikaciji

**Račun financiranja**

* Račun financiranja prema ekonomskoj klasifikaciji
* Račun financiranja prema izvorima financiranja

1. **POSEBNI DIO,** koji sadrži:

* Izvršenje po organizacijskoj klasifikaciji
* Izvršenje po programskoj klasifikaciji na razini odjeljka (4. razina) ekonomske klasifikacije

1. **Izvještaj o zaduživanju**
2. **Izvještaj o korištenju proračunske zalihe**
3. **Izvještaj o danim jamstvima i izdacima po jamstvima**
4. **Obrazloženje ostvarenja prihoda i primitaka, te izvršenje rashoda i izdataka**
5. **Stanje nenaplaćenih potraživanja**
6. **Stanje nepodmirenih dospjelih obveza**
7. **Stanje potencijalnih obaveza po osnovi sudskih postupaka.**

Financiranje javnih rashoda u prvom polugodištu 2019. godine izvršeno je na osnovi sljedećih dokumenata:

* Proračun Grada Gospića za 2019. godinu i Projekcije za 2020. i 2021. godinu i Odluku o izvršavanju Proračuna Grada Gospića za 2019. godinu usvojilo je Gradsko vijeće Grada Gospića na sjednici održanoj 18. prosinca 2018. godine, a objavljeni su u „Službenom vjesniku Grada Gospića“ broj 11/2018,
* Odluku o dopuni Odluke o izvršavanju Proračuna Grada Gospića za 2019. godinu usvojilo je Gradsko vijeće Grada Gospića na sjednici održanoj 29. siječnja 2019. godine, a objavljena je u „Službenom vjesniku Grada Gospića“ broj 1/2019,
* I. Izmjene i dopune Proračuna Grada Gospića za 2019. godinu i Odluku o II. izmjeni Odluke o izvršavanju Proračuna Grada Gospića za 2019. godinu usvojilo je Gradsko vijeće Grada Gospića na sjednici održanoj 13. lipnja 2019. godine, a objavljeni su u „Službenom vjesniku Grada Gospića“ broj 4/2019.

1. **OPĆI DIO**

**Proračun Grada Gospića za 2019. godinu, konsolidiran je**, **sa planiranim svim prihodima proračunskih korisnika i rashodima financiranim iz istih.**

U izvještajnom razdoblju ostvareni su prihodi od 36.702.894,06 kn,od čega su 34.295.912,43 kn prihodi proračuna i 2.406.981,63 kn prihodi proračunskih korisnika. Izvršeni su rashodi i izdaci u iznosu od 32.593.449,98 kn, s ostvarenim viškom prihoda od 4.109.444,08 kuna. Godišnjim izvještajem za 2018. godinu i ispravkom prenesenog rezultata utvrđen je manjak prihoda u iznosu 3.543.262,08 kune, te je rezultat poslovanja za prvo polugodište 2019. godine višak u iznosu 566.182,00 kuna.

Ukupni prihodi i rashodi izvještajnog razdoblja navedeni su u **Računu prihoda i rashoda**, dok su u **Računu financiranja** navedeni izdaci za otplatu zajmova.

Sukladno gore navedenom Pravilniku, u Općem dijelu Izvještaja daju se podaci o izvršenju za prethodnu godinu (na 4. razini računskog plana), podaci iz plana (3. razini računskog plana), izvršenje za izvještajno razdoblje (na 4. razini računskog plana), te indeksi izvršenja u odnosu na plan i na izvršenje prethodne proračunske godine.

U Računu financiranja navedeni su ukupni izdaci za otplatu dugoročnih zajmova.

1. **POSEBNI DIO**

U Posebnom dijelu Polugodišnjeg izvještaja, u skladu s Pravilnikom, rashodi i izdaci prikazuju se detaljnije, te se sastavlja:

* Izvještaj po organizacijskoj klasifikaciji ( rashodi i izdaci iskazuju se po razdjelima i glavama unutar razdjela ) i
* Izvještaj po programskoj klasifikaciji uz naznaku izvora financiranja ( rashodi i izdaci iskazani unutar razdjela i glava po programima, aktivnostima i projektima na četvrtoj razini računskog plana).

**3. IZVJEŠTAJ O ZADUŽIVANJU**

U Računu zaduživanja/financiranja za 2019. godinu planirani su primici od zaduživanja za projekt energetske obnove zgrade osnovne škole na Ličkom Osiku u iznosu od 2.832.645 kn i izdaci za otplatu glavnice dva kredita u iznosu od 899.500 kn.

Tijekom izvještajnog razdoblja realizirali su se izdaci za financijsku imovinu i otplate zajmova u visini od 449.630,74 kn.

Podaci o dva postojeća dugoročna kredita, tj. godina realizacije, rok otplate, visina kamate i stanje dugovanja po kreditima na dan 30. lipnja 2019. godine vidljivi su u tablici na stranici 59. Polugodišnjeg izvještaja, a otplatni plan prema dospijeću u narednim godinama na stranici 60.

**4. IZVJEŠTAJ O KORIŠTENJU PRORAČUNSKE ZALIHE**

Sredstva proračunske zalihe korištena su sukladno članku 8. i 9. Odluke o izvršavanju Proračuna Grada Gospića za 2019. godinu („Službeni vjesnik Grada Gospića“ broj 11/18, 1/19 i 4/19 ). O korištenju sredstava proračunske zalihe odlučivao je gradonačelnik Karlo Starčević .

U tablici na stranici 61. Polugodišnjeg izvještaja evidentirani su pojedinačno podnositelji zahtjeva, namjena korištenja, iznosi i datumi isplate odobrenih sredstava proračunske zalihe. Utrošeno je 33,65% od planiranih sredstava.

**5. IZVJEŠTAJ O DANIM JAMSTVIMA**

Grad Gospić nema evidentirana dana jamstva iz prethodnih razdoblja, izdatke po danim jamstvima, niti je davao jamstva u izvještajnom razdoblju.

**6. OBRAZLOŽENJE OSTVARENJA PRIHODA, RASHODA I IZDATAKA**

* 1. **OPĆI DIO** 
     1. **PRIHODI PREMA EKONOMSKOJ KLASIFIKACIJI**

**Prihodi poslovanja (razred 6)** ostvareni su u iznosu od 36.654.741,04 kn, 44,04% u odnosu na godišnji plan. U odnosu na isto razdoblje prethodne godine veći su za 1.220.225,19 kn ili 3,45%.


**Prihodi od prodaje nefinancijske imovine ( razred 7),** koji se odnose na prihode od prodaje zemljišta, stanova i vozila, ostvareni su u iznosu od 48.153,02 kn, 3,00 % u odnosu na godišnji plan. U odnosu na isto razdoblje prethodne godine manji su za 225.658,48 kn.

U nastavku slijedi tabelarni i grafički prikaz planiranih i ostvarenih prihoda po skupinama za obračunsko razdoblje siječanj-lipanj 2019. godine (Tabela br. 1 i Grafikon br.1), tabelarni i grafički prikaz strukture ostvarenja prihoda po skupinama za obračunsko razdoblje siječanj-lipanj 2019. godine (Tabela br. 2 i Grafikon br.2) i tabelarni prikaz ostvarenja prihoda po skupinama za obračunsko razdoblje siječanj-lipanj za 2018. i 2019. (Tabela br. 3.).

*Tabela br. 1. Planirani i ostvareni prihodi po skupinama za obračunsko razdoblje siječanj-lipanj 2019. godine*

|  |  |  |  |
| --- | --- | --- | --- |
| Vrsta prihoda | Planirani prihodi 2019. | Ostvareni prihodi 1.-6.  2019. | % izvršenja |
| 61 Prihodi od poreza | 30.413.272,00 | 16.459.028,33 | 54,12% |
| 63 Pomoći iz inozemstva i od subjekata unutar općeg proračuna | 33.471.531,00 | 8.362.451,16 | 24,98% |
| 64 Prihodi od imovine | 4.822.550,00 | 3.995.979,96 | 82,86% |
| 65 Prihodi od upravnih i administrativnih pristojbi, pristojbi po posebnim propisima i naknada | 12.557.226,00 | 5.879.251,81 | 46,82% |
| 66 Prihodi od prodaje proizvoda i robe te pruženih usluga i prihodi od donacija | 1.934.665,00 | 1.942.863,22 | 100,42% |
| 68 Kazne, upravne mjere i ostali prihodi | 27.000,00 | 15.166,56 | 56,17% |
| 71 Prihodi od prodaje neproizvedene dugotrajne imovine | 207.325,00 | 0,00 | 0,00% |
| 72 Prihodi od prodaje proizvedene dugotrajne imovine | 1.666.457,00 | 48.153,02 | 2,89% |
| UKUPNO | 85.100.026,00 | 36.702.894,06 | 43,13% |

*Grafikon br. 1 Grafički prikaz planiranih i ostvarenih prihoda po skupinama za obračunsko razdoblje siječanj-lipanj 2019. godine*



*Tabela br. 2 Struktura ostvarenja prihoda po skupinama za obračunsko razdoblje siječanj-lipanj 2019. godine*

|  |  |  |
| --- | --- | --- |
| Vrsta prihoda | Ostvareni prihodi 1.-6. 2019. | % udio |
| 61 Prihodi od poreza | 16.459.028,33 | 44,84% |
| 63 Pomoći iz inozemstva i od subjekata unutar općeg proračuna | 8.362.451,16 | 22,78% |
| 64 Prihodi od imovine | 3.995.979,96 | 10,89% |
| 65 Prihodi od upravnih i administrativnih pristojbi, pristojbi po posebnim propisima i naknada | 5.879.251,81 | 16,02% |
| 66 Prihodi od prodaje proizvoda i robe te pruženih usluga i prihodi od donacija | 1.942.863,22 | 5,29% |
| 68 Kazne, upravne mjere i ostali prihodi | 15.166,56 | 0,04% |
| 71 Prihodi od prodaje neproizvedene dugotrajne imovine | 0,00 | 0,00% |
| 72 Prihodi od prodaje proizvedene dugotrajne imovine | 48.153,02 | 0,13% |
| UKUPNO | 36.702.894,06 | 100,00% |

*Grafikon br. 2 Struktura ostvarenja prihoda razdoblje siječanj-lipanj 2019. godine*

*Tabela br. 3Prihodi po skupinama za obračunsko razdoblje siječanj-lipanj za godine 2018. i 2019.*

|  |  |  |  |
| --- | --- | --- | --- |
| Vrsta prihoda | Ostvareni prihodi 1.-6. 2018. | | Ostvareni prihodi 1.-6. 2019. |
| 61 Prihodi od poreza | 15.623.633,92 | 16.459.028,33 | |
| 63 Pomoći iz inozemstva i od subjekata unutar općeg proračuna | 10.296.938,59 | 8.362.451,16 | |
| 64 Prihodi od imovine | 3.035.621,22 | 3.995.979,96 | |
| 65 Prihodi od upravnih i administrativnih pristojbi, pristojbi po posebnim propisima i naknada | 6.002.257,33 | 5.879.251,81 | |
| 66 Prihodi od prodaje proizvoda i robe te pruženih usluga i prihodi od donacija | 470.201,32 | 1.942.863,22 | |
| 68 Kazne, upravne mjere i ostali prihodi | 5.863,47 | 15.166,56 | |
| 71 Prihodi od prodaje neproizvedene dugotrajne imovine | 29.797,80 | 0,00 | |
| 72 Prihodi od prodaje proizvedene dugotrajne imovine | 244.013,70 | 48.153,02 | |
| UKUPNO | 35.708.327,35 | 36.702.894,06 | |

* + 1. **RASHODI PREMA EKONOMSKOJ KLASIFIKACIJI**

**Rashodi poslovanja (razred 3),** ostvareni su u iznosu od 30.446.014,64 kn, 48,89 % u odnosu na godišnji plan. U odnosu na isto razdoblje prethodne godine veći su za 873.980,68 kn ili 2,92%.

**Rashodi za nabavu nefinancijske imovine (razred 4),** ostvareni su u iznosu od 2.147,435,34 kn, 9,11% u odnosu na godišnji plan. U odnosu na isto razdoblje prethodne godine veći su za 1.329.810,38 kn ili 166,72%.

U nastavku slijedi tabelarni i grafički prikaz planiranih i ostvarenih rashoda po skupinamaza obračunsko razdoblje siječanj-lipanj 2019. godine (Tabela br. 4 i Grafikon br. 3), tabelarni i grafički prikaz strukture ostvarenja rashoda po skupinama za obračunsko razdoblje siječanj-lipanj 2019. godine (Tabela br. 5 i Grafikon br. 4) i tabelarni prikaz ostvarenja rashoda po skupinama za obračunsko razdoblje siječanj-lipanj za 2018. i 2019. (Tabela br. 6).

*Tabela br. 4 Planirani i izvršeni rashodi po skupinama za razdoblje siječanj-lipanj 2019. godine*

|  |  |  |  |
| --- | --- | --- | --- |
| Vrsta rashoda | Planirani rashodi 2019. | Ostvareni rashodi 1.-6. 2019. | %  izvršenja |
| 31 Rashodi za zaposlene | 26.192.236,00 | 12.230.705,55 | 46,70% |
| 32 Materijalni rashodi | 28.498.664,00 | 15.187.570,79 | 53,29% |
| 34 Financijski rashodi | 309.655,00 | 122.109,75 | 39,43% |
| 35 Subvencije | 556.616,00 | 103.905,57 | 18,67% |
| 36 Pomoći dane u inozemstvo i unutar općeg proračuna | 100.000,00 | 0,00 | 0,00% |
| 37 Naknade građanima i kućanstvima na temelju osiguranja i druge naknade | 2.255.092,00 | 872.651,35 | 38,70% |
| 38 Ostali rashodi | 4.365.744,00 | 1.929.071,63 | 44,19% |
| 41 Rashodi za nabavu neproizvedene dugotrajne imovine | 273.032,00 | 45.080,50 | 16,51% |
| 42 Rashodi za nabavu proizvedene dugotrajne imovine | 11.863.084,00 | 1.005.927,98 | 8,48% |
| 45 Rashodi za dodatna ulaganja u nefinancijskoj imovini | 11.433.680,00 | 1.096.426,86 | 9,59% |
| UKUPNO | 85.847.803,00 | 32.593.449,98 | 37,97% |

*Grafikon br. 3 Grafički prikaz planiranih i izvršenih rashoda po skupinama za razdoblje siječanj-lipanj 2019. godine*

*Tabela br. 5. Udio pojedine skupine izvršenih rashoda u ukupnim rashodima za razdoblje siječanj-lipanj 2019. godine*

|  |  |  |
| --- | --- | --- |
| Vrsta rashoda | Ostvareni rashodi 1.-6. 2019. | % udio |
| 31 Rashodi za zaposlene | 12.230.705,55 | 37,53% |
| 32 Materijalni rashodi | 15.187.570,79 | 46,60% |
| 34 Financijski rashodi | 122.109,75 | 0,37% |
| 35 Subvencije | 103.905,57 | 0,32% |
| 36 Pomoći dane u inozemstvo i unutar općeg proračuna | 0,00 | 0,00% |
| 37 Naknade građanima i kućanstvima na temelju osiguranja i druge naknade | 872.651,35 | 2,68% |
| 38 Ostali rashodi | 1.929.071,63 | 5,92% |
| 41 Rashodi za nabavu neproizvedene dugotrajne imovine | 45.080,50 | 0,14% |
| 42 Rashodi za nabavu proizvedene dugotrajne imovine | 1.005.927,98 | 3,09% |
| 45 Rashodi za dodatna ulaganja u nefinancijskoj imovini | 1.096.426,86 | 3,36% |
| UKUPNO | 32.593.449,98 | 100,00% |

*Grafikon br. 4 Grafički prikaz udjela pojedine skupine izvršenih rashoda u ukupnim rashodima za razdoblje siječanj-lipanj 2019. godine*

*Tabela br. 6. Rashodi po skupinama za obračunsko razdoblje siječanj-lipanj za godine 2018. i 2019.*

|  |  |  |
| --- | --- | --- |
| Vrsta rashoda | Ostvareni rashodi 1.-6. 2018. | Ostvareni rashodi 1.-6. 2019. |
| 31 Rashodi za zaposlene | 11.699.507,90 | 12.230.705,55 |
| 32 Materijalni rashodi | 14.774.682,23 | 15.187.570,79 |
| 34 Financijski rashodi | 181.640,67 | 122.109,75 |
| 35 Subvencije | 120.814,09 | 103.905,57 |
| 36 Pomoći dane u inozemstvo i unutar općeg proračuna | 272.180,00 | 0,00 |
| 37 Naknade građanima i kućanstvima na temelju osiguranja i druge naknade | 865.110,24 | 872.651,35 |
| 38 Ostali rashodi | 1.658.098,83 | 1.929.071,63 |
| 41 Rashodi za nabavu neproizvedene dugotrajne imovine | 73.032,10 | 45.080,50 |
| 42 Rashodi za nabavu proizvedene dugotrajne imovine | 654.138,81 | 1.005.927,98 |
| 45 Rashodi za dodatna ulaganja u nefinancijskoj imovini | 90.454,05 | 1.096.426,86 |
| UKUPNO | 30.389.658,92 | 32.593.449,98 |

**6.1.3.PRIHODI I RASHODI PREMA IZVORIMA FINANCIRANJA**

Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene. Prihodi se planiraju, raspoređuju i iskazuju prema izvorima iz kojih potječu, također i rashodi i izdaci se isto tako planiraju, raspoređuju i računovodstveno prate prema izvorima financiranja.

**Prihodi prema izvorima financiranja u odnosu na izvještajno razdoblje prethodne godine ostvareni su 102,79 % i 43,13 % u odnosu na plan.**


* Prihodi iz **Izvora 1**. **Opći prihodi i primic**i ostvareni su u iznosu od 20.048.335,17 kn -107,21% u odnosu na prethodnu godinu i 57,13 % u odnosu na plan.
* Prihodi iz **Izvora 3.Vlastiti prihodi** (prihodi proračunskih korisnika) ostvareni su u iznosu od 948.264,43 kn, u odnosu na plan 40,90% i 79,51% u odnosu na prethodnu godinu.
* Prihodi iz **Izvora 4. Prihodi za posebne namjene** (komunalni doprinos, komunalna naknada, spomenička renta…) ostvareni su u iznosu od 5.656.629,41 kn - 107,84% u odnosu na prethodnu godinu i 49,46% u odnosu na plan.
* Prihodi iz **Izvora 5. Pomoći** (decentralizirano školstvo, vatrogastvo, ŽUC, Hrvatske ceste, sredstva EU-prehrana u školi, pomoćnici u nastavi, javni radovi, projekti financirani europskim i državnim sredstvima, tekuće i kapitalne pomoći proračunskih korisnika ) ostvareni su u iznosu od 8.362.451,16 kn – 81,23% u odnosu na izvještajno razdoblje prethodne godine i 24,99 % u odnosu na plan.
* Prihodi iz **Izvora 6**. **Donacije** (donacije proračunskim korisnicima, donacije trgovačkih društava – Calcit. d.o.o.) ostvareni su u iznosu od 1.639.060,87 kn – 105609,59% u odnosu na izvještajno razdoblje prethodne godine i 180,51% u odnosu na plan.
* Prihodi iz **Izvora 7. Prihodi od nefinancijske imovine** ostvareni su u iznosu od 48.153,02 kn – 17,59% u odnosu na izvještajno razdoblje prethodne godine i 2,57% u odnosu na plan.
* Primici od zaduživanja u iznosu od 2.832.645,00 kn nisu ostvareni u ovom izvještajnom razdoblju.

U nastavku je prikazana usporedba prihoda ostvarenih po izvorima financiranja u odnosu na izvještajno razdoblje siječanj-lipanj 2018. i u odnosu na plan 2019. godine (Tabela br. 7 i Grafikon br. 5).

*Tabela br. 7 Prihodi ostvareni po izvorima financiranja u odnosu na izvještajno razdoblje siječanj-lipanj 2018. i u odnosu na plan 2019. godine*

|  |  |  |  |  |  |
| --- | --- | --- | --- | --- | --- |
| Vrsta izvora | Izvršenje 1. - 6. 2018. | Planirani prihodi 2019. | Izvršenje 1. - 6. 2019. | % udio u odnosu na 2018. | % udio u odnosu na plan |
| Izvor 1. Opći prihodi i primici | 18.700.080,46 kn | 35.092.967,00 kn | 20.048.335,17 kn | 107,21% | 57,13% |
| Izvor 3. Vlastiti prihodi | 1.192.670,45 kn | 2.318.587,00 kn | 948.264,43 kn | 79,51% | 40,90% |
| Izvor 4. Prihodi za posebne namjene | 5.245.274,35 kn | 11.437.159,00 kn | 5.656.629,41 kn | 107,84% | 49,46% |
| Izvor 5. Pomoći | 10.294.938,59 kn | 33.469.531,00 kn | 8.362.451,16 kn | 81,23% | 24,99% |
| Izvor 6. Donacije | 1.552,00 kn | 908.000,00 kn | 1.639.060,87 kn | 105609,59% | 180,51% |
| Izvor 7. Prihodi od prodaje nefinancijske imovine | 273.811,50 kn | 1.873.782,00 kn | 48.153,02 kn | 17,59% | 2,57% |
| UKUPNO | **35.708.327,35 kn** | **85.100.026,00 kn** | **36.702.894,06 kn** | **102,79%** | **43,13%** |


*Grafikon br. 5 Prihodi ostvareni po izvorima financiranja u odnosu na izvještajno razdoblje siječanj-lipanj 2018. i u odnosu na plan 2019. godine*

**

**Rashodi ostvareni po izvorima financiranja u odnosu na izvještajno razdoblje prethodne godine ostvareni su 107,25% i 37,97% u odnosu na plan**.

* **Izvor 1. Opći prihodi i primici** ostvareni su u iznosu od 15.305.015,03 kn, što iznosi 116,66% u odnosu na prethodnu godinu i 45,73 % u odnosu na plan.
* **Izvor 3. Vlastiti prihodi** ostvareni su u iznosu od 956.139,83 kn, odnosno 130,49% u odnosu na prethodnu godinu i 37,35 % u odnosu na plan.
* **Izvor 4**. **Prihodi za posebne namjene** ostvareni su u iznosu 4.413.465,37 kn, 93,59% u odnosu na prethodnu godinu i 38,05 % u odnosu na plan.
* **Izvor 5**. **Pomoći** ostvareni su u iznosu od 11.414.091,04 kn, što iznosi 98,03 % u odnosu na prethodnu godinu i 34,17 % u odnosu na plan.
* **Izvor 6. Donacije** ostvareni su u iznosu od 450.869,13 kn, što iznosi 1.179,21% u odnosu na prethodnu godinu i 49,66% u odnosu na plan.
* **Izvor 7. Prihodi od prodaje nefinancijske imovine** ostvareni su u iznosu od 53.869,58 kn što iznosi 38,42% u odnosu na prethodnu godinu i 5,04% u odnosu na plan.
* Rashodi po **Izvoru 8. Primici** (primici od zaduživanja) nisu ostvareni u ovom izvještajnom razdoblju. Njihova realizacija se očekuje u drugom polugodištu.

U nastavku je prikazana usporedba rashoda ostvarenih po izvorima financiranja u odnosu na izvještajno razdoblje siječanj-lipanj 2018. i u odnosu na plan 2019. godine (Grafikon br. 6).

*Grafikon br. 6 Rashodi ostvareni po izvorima financiranja u odnosu na izvještajno razdoblje siječanj-lipanj 2018. i u odnosu na plan 2019. godine*



**6.1.4. RASHODI PREMA FUNKCIJSKOJ KLASIFIKACIJI**

Funkcijska klasifikacija utvrđena je u međunarodnoj klasifikaciji funkcija države razvrstane u razrede, skupine i podskupine te vezana uz rashode iskazane prema računima ekonomske klasifikacije svake aktivnosti, odnosno projekta. Funkcijska klasifikacija vezuje se uz rashode iskazane prema računima ekonomske klasifikacije vezane uz aktivnosti ili projekte u proračunu.

Rashodi prema funkcijskoj klasifikaciji:

* **01 Opće javne usluge**- uključuju rad izvršnih i zakonodavnih tijela – ostvareni su u odnosu na plan 45,57 % i 105,18 % u odnosu na prethodnu godinu;
* **02 Obrana** – civilna obrana - ostvareni su 0,00% u odnosu na plan i 0,00% na prethodnu godinu;
* **03 Javni red i sigurnost** (po funkcijskoj klasifikaciji to su troškovi Javne vatrogasne postrojbe i DVD Pazarišta, GSS, prometna jedinica mladeži) - ostvareni su 49,17 % u odnosu na plan i 110,64% na prethodnu godinu;
* **04 Ekonomski poslovi** – opći ekonomski poslovi, poljoprivreda, proizvodnja i građevinarstvo (subvencije obrtnicima-kamate), cestovni promet (održavanje i gradnja cesta),donacije Turističkoj zajednici Grada**,** višenamjenski razvoji projekti (gospodarenje poljoprivrednim zemljištem, potpore u poljoprivredi, članarina LAG, Jesen u Lici..) - ostvareni su 42,08% u odnosu na plan i 100,47% u odnosu na razdoblje prethodne godine;
* **05 Zaštita okoliša -** gospodarenje otpadom (čišćenje i održavanje površina , odvoz otpada ...), gospodarenje otpadnim vodama, smanjenje zagađivanja – ostvareni su 13,09% u odnosu na plan i 109,11% na razdoblje prethodne godine;
* **06 Usluge unapređenja stanovanja i zajednice-** razvoj zajednice (upravljanje poslova i službama razvojazajednice **-**npr. izgradnja dječjih igrališta, obilježavanje Dana grada, Nove godine, rad udruga,….), ulična rasvjeta,rashodi vezani za stanovanje i komunalne pogodnosti koji nisu drugdje svrstani (prostorni planovi) - ostvareni su 22,59% u odnosu na plan i 110,72% na razdoblje prethodne godine;
* **08 Rekreacija, kultura i religija –** službe rekreacije i sporta (Zajednica sportova GG, održavanje stadiona, donacije sportskim udrugama), službe kulture (Pučko otvoreno učilište, Samostalna narodna knjižnica, Muzej Like, KIC, donacije u kulturi…)**,** Službe emitiranja i izdavanja (kino), religijske i druge službe zajednice**-** ostvareni su 40,48% u odnosu na plan i 108,53% u odnosu na razdoblje prethodne godine;
* **09 Obrazovanje-** predškolsko obrazovanje (Dječji vrtić)**,** osnovno obrazovanje, srednjoškolsko obrazovanje, obrazovanje koje se ne može definirati po stupnju - ostvareni su 49,58% u odnosu na plan i 115,72% u odnosu na prethodnu godinu;
* **10 Socijalna zaštita** – programi udruga na području socijalne i zdravstvene zaštite (Udruga Pčelice, Crveni križ), javni radovi, socijalna pomoć stanovništvu koje nije obuhvaćeno redovnim socijalnim programom (pomoć nezaposlenima i umirovljenicima, naknada rodiljama, troškovi stanovanja, najma – socijalni program, Crveni križ, U zagrljaju zdrave prehrane….)- ostvareni su 38,92 % u odnosu na plan i 95,60% u odnosu na prethodnu godinu.

**6.1.5. RAČUN FINANCIRANJA PREMA EKONOMSKOJ KLASIFIKACIJI**

**Izdaci za financijsku imovinu i otplate zajmova (5)** odnose se na otplatu kredita **(54)**, a ostvareni su u skladu s planom.

**Analitički prikaz računa financiranja –** Grad Gospić je zadužen kod tri poslovne banke: Hrvatska poštanska banka d. d. – godišnji iznos otplate - 504.798,08 kn (kvartalni obroci otplate) za izgradnju komunalne i društvene infrastrukture (iz 2009. godine) i OTP d. d. (Splitska banka) – godišnji iznos otplate - 394.463,40 kn (mjesečni obroci otplate ) za izgradnju tržnice (iz 2016. godine). Rok otplate ovih kredita je 10 godina (stranica 60. izvještaja).

U 2019. godini Grad se zadužio kod poslovne banke Hrvatska banka za obnovu i razvitak za potrebe sufinanciranja projekta Energetska obnova zgrade osnovne škole na Ličkom Osiku u iznosu od 2.832.645,00 kn. U ovom polugodištu nije ostvaren izdatak (kao niti primitak) po tom kreditu, realizacija se očekuje u drugom polugodištu.

**6.1.6. RAČUN FINANCIRANJA PREMA IZVORIMA FINANCIRANJA**

Izdaci za financijsku imovinu i otplate zajmova financiraju se iz **Izvora 1. Opći prihodi i primici** i iz **Izvora 7**. Prihodi od prodaje nefinancijske imovine.

**6.1.7. REZULTAT POSLOVANJA**

U izvještajnom razdoblju ostvareni su prihodi od 36.702.894,06 kn, od čega su 34.295.912,43 kn prihodi proračuna i 2.406.981,63 kn prihodi proračunskih korisnika. Izvršeni su rashodi i izdaci u iznosu od 32.593.449,98 kn, s ostvarenim viškom prihoda od 4.109.444,08 kn. Prenesenim manjkom prihoda u iznosu od 2.320.245,34 kn po Godišnjem izvještaju za 2018. godinu i ispravkom prenesenog rezultata poslovanja proračunskih korisnika iz 2016. i 2017. godine u iznosu od 773.386,00 kn, utvrđen je manjak prihoda u iznosu 3.543.262,08 kn, te je rezultat poslovanja za prvo polugodište 2019. godine **višak u iznosu od 566.182,00 kuna.**

**POSEBNI DIO**

**RAZDJEL 001 PREDSTAVNIČKO I IZVRŠNO TIJELO**

**00101 GRADSKO VIJEĆE**

U okviru ove glave proračuna evidentirani su rashodi za redovne aktivnosti Gradskog vijeća, naknade za rad članova Gradskog vijeća, te financiranje političkih stranaka u skladu sa zastupljenošću u Gradskom vijeću i naknada za rad gradonačelnika koji se financiraju iz **Izvora 1.** U ovom izvještajnom razdoblju ostvareno je 48,37% u odnosu na plan.

**00102 GRADONAČELNIK**

Kroz aktivnosti u ovoj glavi proračuna evidentirani su rashodi za putne troškove, telefon i proračunsku zalihu kojom raspolaže Gradonačelnik. Aktivnosti ovog razdjela odvijaju se kroz glavni program **P01 Redovna aktivnost predstavničkog i izvršnog tijela**, za koji je ukupno utrošeno 31,95% od planiranih sredstava **iz Izvora 1.**

**RAZDJEL 002 TAJNIŠTVO**

**00201 TAJNIŠTVO**

Kroz program **1001 Stručni i administrativni poslovi** izvršeni su rashodi za redovnu djelatnost odjela. Utrošeno je 39,91% od planiranih sredstava iz **Izvora 1.**

Kroz program **1002 Protokol, promidžba i odnosi s javnošću** izvršavaju se rashodi za aktivnosti Protokol predstavničkog i izvršnog tijela, Promidžba, informiranje i odnosi s javnošću, održavanje voznog parka i ureda. Ostvareno je 54,94% u odnosu na plan, financiran **iz Izvora 1.**

Razdjel **Tajništvo** ostvarilo je 36,46 % rashoda u odnosu na od plan.

**00202 MJESNA SAMOUPRAVA**

U okviru ove glave evidentirani su rashodi za djelovanje mjesnih odbora (sredstva koja se izdvajaju iz proračuna), dodatna ulaganja u objekte mjesnih odbora, kapitalni projekt Rekonstrukcija mlinice na rijeci Lici u Ribniku (kojeg sufinancira Ministarstvo kulture) i provođenje izbora za mjesnu samoupravu. Ostvareno je 25,25% rashoda u odnosu na plan, a financirani su iz **Izvora 1., Izvora 4. i Izvora 5.**

**RAZDJEL 003 GU ODJEL ZA SAMOUPRAVU I UPRAVU**

**00301 UPRAVNI ODJELI**

U okviru glave, kroz glavni program **0101 Redovna djelatnost upravnih odjela** planirani su rashodi za zaposlene u upravnim odjelima, javnim radovima, za materijal i energiju, usluge, naknade osobama izvan radnog odnosa, financijski rashodi, otplata zajmova, opremanje i dodatna ulaganja u gradske urede, sanacija krovišta na zgradi, rashodi za projekt Zapošljavanje žena na području Gospića. Ostvareni su 46,29% u odnosu na plan, financirani su iz **Izvora 1., Izvora 5. i Izvora 7.**

**00302 GOSPODARSTVO, POLJOPRIVREDA I TURIZAM**

Program **0102 - Poticanje razvoja gospodarstva i turizma** - ostvareno 48,45% od plana.

**A100003 – Donacije Turističkoj zajednici** - Financiranje redovne djelatnosti i programa Turističke zajednice Grada Gospića (označavanje biciklističkih staza, tiskanje brošura, manifestacija Tesla power of lights, Tjedan gljiva, šljiva i krumpira, Jesen u Lici…), ostvareno 38,63 % u odnosu na plan.

**A100004 – Subvencije obrtnicima, malim i srednjim poduzetnicima** - Subvencioniranje 2 % kamatne stope na kredite obrtnicima, malim i srednjim poduzetnicima, te poticaj kroz oslobađanje od komunalne naknade – ostvareno 12,74% u odnosu na plan.

**T100001 – Multimedijalni uređaj –** nabava i postavljanje multimedijalnog turističko informativnog uređaja na Trg Stjepana Radića (projekt sufinancira HEP), uređaj je postavljen 22. srpnja 2019. godine. Trošak će se realizirati u drugom polugodištu.

**T100004 – Gospodarenje poljoprivrednim zemljištem**- ostvareno 6,92% u odnosu na plan.

**T100005 – Stručna izobrazba poljoprivrednika i gospodarstvenika**, odnosi se na besplatne edukacije i radionice namijenjene poljoprivrednicima i gospodarstvenicima (npr. rukovanje pesticidima). Ostvareno je 43,63 % u odnosu na plan.

**T100006 – Projekt RAISE** – sufinancira se iz granta EEA i Kraljevine Norveške. Cilj projekta je pilotirati i promovirati inovativni RAISE Model (samo)zapošljavanja za mlade NEET populaciju utemeljeno na održivom agrobusinessu. Realizirat će se u drugom polugodištu.

Program **0103 Potpore poljoprivredii ruralnom** razvoju ostvareno je 13,33% od plana.

**A100001 – Subvencije u poljoprivredi – Veterinarska stanica -** Subvencioniranje umjetnog osjemenjivanja goveda kao uzgojno-selekcijske mjere u stočarstvu prema Programu potpore poljoprivredi i ruralnom razvoju Grada Gospića– realizirane su 34,27% od planiranih sredstava.

**A100002 – Sufinanciranje razvojnih projekata u poljoprivredi** - Bespovratne potpore poljoprivrednim gospodarstvima za investicije u području poljoprivrede i ruralnog razvoja. Realizirat će se u drugom polugodištu.

**A100004 – Lokalna akcijska grupa – LAG** – Kroz članarinu ostvareno 99,83 % od plana.

**T100003 – Manifestacija Jesen u Lici**- realizirat će se u drugom polugodištu.

**Glava 00302 Gospodarstvo, poljoprivreda i turizam ostvarena je 38,32 %**u odnosu na plan, financirani su iz **Izvora 1.**, **Izvora 4., Izvora 5**. i **Izvora 6.**

**00303 ŠKOLSTVO I PREDŠKOLSKI ODGOJ**

Programi u ovoj glavi, koji su financirani iz **Izvora 1., Izvora 3., Izvora 4., Izvora 5. Izvora 6. i Izvora 7.**, realiziraju se preko dva glavna programa, **P04 Predškolski odgoj i obrazovanje** u ostvarenom iznosu od 4.480.619,58 kn i **P05 Školstvo** u iznosu od 2.762.707,41 kn, koji ukupno iznose 7.243.326,99 kn**.**

**Glavni program P04 Predškolski odgoj i obrazovanje** realizira se najvećim dijelom preko proračunskog korisnika **Dječji vrtić „Pahuljica“.** Realizirana su sredstva za redovni rad u primarnom programu: plaće, energiju, namirnice, predškolu, opremanje vrtića i dodatna ulaganja na objektima, te rashodi za vrtić u Karlobagu i Perušiću temeljem međusobnog ugovora Grada i spomenutih Općina. Ostvareno je 4.480.619,58 tj. 51,53% iz **Izvora 1., Izvora 3., Izvora 4., Izvora 5. i Izvora 7.**

Tekući projekt **Predškola Klanac – Pazarišta** realizira se preko osnovne škole Klanac – Pazarišta, ali u drugom polugodištu.

**Glavni program P05 Školstvo** realizira se kroz:

**Program 0101 Zakonske obveze u osnovnom školstvu** provodi se temeljem Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2019. godini. Za program je utrošeno 1.746.545,58 kn, tj. 63,21% od plana. Financiranje decentraliziranih funkcija osnovnog školstva se provodi u tri osnovne škole s područja Grada Gospića.

**Program 0102 – Aktivnosti i projekti u osnovnom školstvu izvan standarda** se odvija prema planiranim aktivnostima i projektima:

**T100004 Prometne jedinice mladeži** – financiranje rada prometnih jedinica mladeži na području Grada Gospića realizirat će se u drugom polugodištu;

**T100005 Korak prema jednakosti** - Gradu Gospiću je MZO odobrilo bespovratna sredstva za provedbu projekta koji je započeo u rujnu 2017. godine i trajat će 4 godine, odnosno do rujna 2021. godine. U sklopu ovog projekta realizirane su plaće za 11 pomoćnika u nastavi;

**T100007 Shema školskog voća i povrća** – program koji se provodio u 3 osnovne škole u školskoj godini 2018./2019. kojima je Grad Gospić osnivač. U okviru Školske sheme voće, povrće, mlijeko i mliječni proizvodi ponudio se učenicima zaseban obrok u okviru školske prehrane, kontinuirano kroz cijelu školsku godinu. U okviru programa, voće i povrće u tri osnovne škole je koristilo 938 učenika, a mlijeko i mliječne proizvode je koristilo 458 učenika u dvije osnovne škole;

**A100001 Glazbena škola –** program se ostvario kroz naknade troškova zaposlenima, nabavu glazbene opreme, rashode za usluge;

**A100002 Produženi boravak** - aktivnost koja se provodi u Osnovnoj školi dr. Jure Turića u Gospiću i Osnovnoj školi dr. Franje Tuđman Lički Osik. Osigurane su plaće za četiri djelatnika, dvije kuharice i

dva učitelja. U drugom razrednom dijelu osnovne škole u Gospiću upisana su 24 učenika, a sredstva za plaću učiteljice financiraju roditelji;

**A100007 Školska kuhinja** – aktivnost se provodi u Osnovnoj školi dr. Jure Turića (6 učenika u posebnom odjelu sufinancira državni proračun, 47 učenika u produženom boravak, 90 učenika pretplatnika, 95 učenika dnevno koristi školsku kuhinju kupujući sendvič i čaj), u Osnovnoj školi dr. Franje Tuđman Lički Osik (38 učenika pretplatnika) i Osnovnoj školi dr. Ante Starčevića Pazarište Klanac (3 učenika pretplatnika);

**A100003 Tamburaški sastav OŠ Lički Osik** - sredstva su se isplaćivala za naknadu voditelja tamburaškog sastava za poduke iz sviranja tamburice;

**A100004 Učenička društva** – u školi u Ličkom Osiku realizirali su se programi rada za učenička društva;

**T100003 Ostale aktivnosti i projekti (vannastavni).**

U program Aktivnosti i projekti u osnovnom školstvu izvan standarda utrošeno je 977.213,83 kn tj. 35,37% od planiranih sredstava.

**Program 0104 Pomoći u srednjoškolskom obrazovanju se** ostvario sufinanciranjem cijene prijevoza učenicima srednjih škola s područja Grada Gospića (temeljem Odluke o sufinanciranju cijene javnog prijevoza redovitih učenika srednjih škola za školsku godinu 2018./2019. godine), projektom Elektronika i elektrotehnika (Grad Gospić je financirao program udruge Zajednica tehničke kulture grada Gospića na temelju raspisanog Javnog poziva) i projekt Poticanje izvrsnosti u srednjoškolskom obrazovanju.

Za aktivnosti i projekte u programu realizirano je 38.948,00 kn, tj. 38,56% od planiranih sredstava.

**Proračunski korisnik 01 OŠ dr. Jure Turić Gospić –** ostvareno je 51,72% u odnosu na plan, a iz **Izvora 1., Izvora 3., Izvora 4., Izvora 5. i Izvora 6.**

**Proračunski korisnik 02 OŠ Dr. Franje Tuđmana Lički Osik**– ostvareno je 38,23 % u odnosu na plan, a iz **Izvora 1., Izvora 3., Izvora 4., Izvora 5. i Izvora 6.**

**Proračunski korisnik 03 OŠ dr. Ante Starčevića Klanac** – ostvareno je 30,56% u odnosu na plan, a iz **Izvora 1., Izvora 3., Izvora 4., Izvora 5. i Izvora 6.**

**00304 KULTURA**

**Program 0102 Ostali programi u kulturi**

Ostale aktivnosti i projekti u kulturi (manifestacije i izložbe, promicanje tradicije Grada Gospića, kulturno umjetnički amaterizam, nakladnička djelatnost) realizirani su temeljem ugovora s udrugama prijavljenim na javni poziv. Za Ostale programe u kulturi izdvojeno je 38,33% planiranih sredstava **iz Izvora 1.**

**Proračunski korisnik 01 Pučko otvoreno učilište -** financijska sredstva su izdvojena za potrebe: redovne djelatnosti, gradske limene glazbe, folklornog ansambla, tamburaškog sastava, organizacije kulturnih programa, plesne škole-ritmika-mažoretkinje, za rad Kina Korzo, tečaj usavršavanja tradicijskih zanata, opremanje radnih prostora, obilježavanje Dana Grada, amatersko kazalište, tečajeve i osposobljavanje, pripreme za maturu, obilježavanje 90. godišnjice puhačkog orkestra, ugradnju centralne peći u kinu.

Za rad POU-a izdvojeno je 42,18% od planiranih proračunskih sredstava. Rad POU-a financiran je iz **Izvora 1., Izvora 3., Izvora 4., Izvora 5 i Izvora 7..**

**Proračunski korisnik 02 Samostalna narodna knjižnica -** financijska sredstva se izdvajaju za redovnu djelatnost, nabavu opreme Knjižnice i nabavu nove knjižne građe radi proširenja postojećeg fonda.

Za rad knjižnice izdvojeno je 40,58% od planiranih sredstava, financirana je iz **Izvora 1., Izvora 3., Izvora 5. i Izvora 7..**

**Proračunski korisnik 03 Muzej Like Gospić –** sredstva se izdvajaju za redovne djelatnosti, izlaganja umjetničkih dijela, restauraciju muzejske građe i konzervatorskih radova, arheološka istraživanja Smiljan-Bogdanić, Udbina-Gradina i Ribnik-Grad, opremanje radnih prostora i sanacije objekata, Memorijalni centar Nikola Tesla, suvenirnicu MC-a, obilježavanje Noći muzeja, Međunarodnog dana muzeja iobljetnice rođenja Nikole Tesle.

Za rad Muzeja izdvojeno je 34,21% od planiranih sredstava,a financiran je iz **Izvora 1., Izvora 3. i Izvora 5..**

**Proračunski korisnik 04 Kulturno-informativni centar -** djelatnost ustanove je organizacija, razvijanje i unapređenje svih oblika kulturnog i umjetničkog stvaralaštva, zadovoljavanje svih oblika zabavnih, kulturnih i umjetničkih potreba Grada Gospića, izdavačka djelatnost, promidžba, umjetničko i književno stvaralaštvo i reproduktivno izvođenje. U sklopu KIC-a djeluje i Radio Gospić.

Aktivnosti i projekte KIC-a ostvareni su 45,60% u odnosu na plan, a financirani su iz **Izvora 1. i Izvora 3..**

Ukupno za **Glavu 00304 Kultura** izdvojeno je 4.523.818,38 kn što je 39,06% od planiranog.

**00305 SPORT I REKRACIJA**

**Glavni program P07 Sport i rekreacija** realizira se preko podprograma **0101 Održavanje gradskih sportskih objekata** i **0102 Donacije sportskim udrugama (ZSGG),** a prema usvojenom Programu javnih potreba u sportu.

Ukupno je za **Sport i rekreaciju** u prvom polugodištu ostvareno 770.780,98 kuna, ostvarenje je 51,41% od plana. Glavni program Sport i rekreacija financiran je iz **Izvora 1**.

**00306 SOCIJALNA SKRB, ZDRAVSTVO, OBITELJ I ZAJEDNICA**

**Glava Socijalna skrb, zdravstvo, obitelj i zajednica ostvarena je 35,04% u odnosu na plan sa iznosom od 1.298.432,15 kn**  iz **Izvora 1, Izvora 4.** i **Izvora 5.**

**Program 0101 Socijalni program Grada Gospića**

Temeljem Odluke o socijalnoj skrbi Grada Gospića osigurava se pomoć za; podmirenje troškova stanovanja (najam stana, podmirenje troškova struje, vode i komunalija), nabavu ogrjeva, pogrebne troškove, naknade roditeljima za novorođenčad, nabavu udžbenika, socijalno ugroženim, nemoćnim i drugim osobama koje one same ili uz pomoć članova obitelji ne mogu zadovoljiti zbog nepovoljnih osobnih, gospodarskih, socijalnih i drugih okolnosti.

U okviru ovog programa realiziran je i projekt U zagrljaju zdrave prehrane 3. U školskoj godini 2018/19, preko projekta „U zagrljaju zdrave prehrane 3“ hranilo se 328 učenika s područja grada Gospića koji pohađaju osnovnoškolske ustanove kojima je Grad Gospić osnivač, a koji zadovoljavaju kriterije za odabir učenika. Projekta se 100% financira iz Fonda europske pomoći za najpotrebitije.

Za socijalni program Grada Gospića u prvom polugodištu 2019. godine ostvareno je 401.877,24 kn ili 39,78% u odnosu na plan.

**Program 0102 Donacije udrugama građana, socijalna skrb, invalidi, bolest**

Temeljem raspisanog Javnog poziva i Odluke o dodjeli financijskih sredstava organizacijama civilnog društva osigurana su sredstva za Gradsko društvo Crvenog križa Gospić koje u svojoj redovitoj djelatnosti ostvaruje humanitarne ciljeve i zadaće na području zaštite i unapređenja zdravlja, socijalne skrbi, vodi brigu o socijalno ugroženom stanovništvu kroz dodjelu pomoći u hrani i odjeći, aktivnost Pomoć i njega starijim i nemoćnim osobama realizirat će se u drugom polugodištu. U prvom polugodištu ovaj program ostvaren je u iznosu od 354.359,67 kn ili 50,62% u odnosu na plan.

**Program 0101 Aktivnost u zaštiti obitelji i zajednice** ostvaruje se kroz planirane aktivnosti i projekte udruga građana, a temeljem javnih potreba, kroz stipendiranje učenika i studenata, kroz projekt Odškrinimo vrata zapošljavanju (financiran EU sredstvima), dodjelom božićnice umirovljenicima i nezaposlenima te provođenjem kampanja protiv nasilja nad ženama, protiv ovisnosti. U prvom polugodištu ovaj program ostvaren je u iznosu od 121.409,06 kn ili 12,85% u odnosu na plan.

**Program 0103 Obilježavanje državnih, gradskih i vjerskih blagdana** provodi se kroz obilježavanje datuma značajnih za Grad Gospić i njegove građane; Dan Grada, Dan pobjede i domovinske zahvalnosti, doček Nove godine i Advent. Program je izvršen u iznosu od 66.845,86 kn ili 17,32% u odnosu na plan.

**Program 0104 Aktivnosti u zajednici** ostvaruje se kroz aktivnosti i projekt Grad prijatelj djece, institucionalnu podršku udrugama građana, programe i projekte udruga koji su realizirani temeljem ugovora s udrugama prijavljenim na javni poziv, donacija vjerskim zajednicama, subvencijama u linijskom prijevozu, i darovima djeci poginulih branitelj. Program jeostvaren u iznosu od 353.940,32 kn ili 53,28% u odnosu na plan**.**

**00307 SLUŽBE ZAŠTITE I SPAŠAVANJA**

Glava Službe zaštite i spašavanja u prvom polugodištu ostvarena je u iznosu 2.461.060,00 kn ili 50,97% u odnosu na plan, a financira se iz **Izvora 1., Izvora 3., Izvora 5. i Izvora 7.**

Glava se realizira preko podprograma 0101 Javno vatrogastvo i 0102 Službe zaštite i spašavanja.

**0101 Javno vatrogastvo** – **Proračunski korisnik Javna vatrogasna postrojba** je decentralizirana funkcija koja se financira iz više izvora **(Izvor 1., Izvora 3. i Izvora 5.**). Od ukupno ostvarenih rashoda u iznosu 2.267.460,00 kn, sredstva Proračuna RH iznose 1.796.949,55 kn, a ostatak sredstava za pokriće rashoda u prvom polugodištu u iznosu od 470.510,45 kn, su prihodi Grada (455.085,45 kn) i vlastita sredstva JVP (15.425,00 kn). Kroz redovnu djelatnost JVP financirani su rashodi za zaposlene, rashodi za materijal i energiju, usluge i ostale rashode, te opremanje. Program je ostvaren u iznosu od 2.267.460,00 kn ili 51,34% u odnosu na plan.

**0102 Službe zaštite i spašavanja** odnose se na rashode za provođenje aktivnosti civilne zaštite, Gorske službe za spašavanje i DVD-a Pazarište. U prvom polugodištu 2019. godine utrošeno je 193.600,00 kn, odnosno 47,05% od planiranih sredstava.

U nastavku slijedi tabelarni i grafički prikaz planiranih i ostvarenih rashoda po proračunskom korisniku za obračunsko razdoblje siječanj-lipanj 2019. godine (Tabela br. 8 i Grafikon br. 7).

*Tabela br. 8 Planirani i izvršeni rashodi po proračunskom korisniku za razdoblje siječanj-lipanj 2019. godine*

|  |  |  |  |
| --- | --- | --- | --- |
| Proračunski korisnik | Planirani rashodi 2019. | Ostvareni rashodi 1.-6. 2019. | % u odnosu na plan |
| OŠ dr. Jure Turića | 3.399.550,00 | 1.758.086,00 | 51,72% |
| OŠ dr. Franje Tuđmana Lički Osik | 1.208.351,00 | 461.918,64 | 38,23% |
| OŠ dr. Ante Starčevića Pazarište Klanac | 702.075,00 | 214.554,18 | 30,56% |
| Dječji vrtić Pahuljica Gospić | 8.694.919,00 | 4.480.619,58 | 51,53% |
| POU dr. Ante Starčević Gospić | 2.684.322,00 | 1.132.292,40 | 42,18% |
| Samostalna narodna knjižnica Gospić | 1.398.987,00 | 567.749,15 | 40,58% |
| Kulturno-informativni centar Gospić | 2.213.891,00 | 1.009.453,49 | 45,60% |
| Javno vatrogasna postrojba | 4.416.811,00 | 2.267.460,00 | 51,34% |
| UKUPNO | 24.718.906,00 | 11.892.133,44 | 48,11% |

*Grafikon br. 7 Grafički prikaz planiranih i izvršenih rashoda po proračunskom korisniku za razdoblje siječanj-lipanj 2019. godine*

**RAZDJEL 004 GU ODJEL ZA KOMUNALNU DJELATNOST,**

**STANOVANJE, GRADITELJSTVO I ZAŠTITU OKOLIŠA**

**Glava 00401 UPRAVNI ODJEL**

Kroz program **0101 Redovna djelatnost upravnog** odjela evidentirani su rashodi za materijal, energiju, usluge i ostale rashode koje odjel ima budući je dislociran od ostalih gradskih odjela. **Kapitalni projekt K100001** Nabava strojeva i opreme za održavanje javnih površina sufinancira se sredstvima Ministarstva graditeljstva i prostornog uređenja, a realizirat će se u drugom polugodištu.

Rashodi su realizirani u iznosu od 422.581,04 kn ili 36,42% u odnosu na plan, iz **Izvora 1., Izvor 4**. i **Izvora 5.**

**Glava 00402 KOMUNALNA DJELATNOST** ostvarena je 36,49% u odnosu na plan iz **Izvora 1., Izvora 4., Izvora 5., Izvora 6.** i **Izvora 7.**

**Glavni program P10 Održavanje i izgradnja komunalne i društvene infrastrukture** ukupno je izvršen sa 8.670.585,46 kn, odnosno 36,49% u odnosu na plan.

Program **0102- Održavanje komunalne infrastrukture provodi sljedeće aktivnosti:**

* **A200001** Održavanje čistoće javnih površina - poslove održavanja čistoće u dijelu koji se odnosi na čišćenje javnih površina na području Grada Gospića obavlja trgovačko društvo Komunalac Gospić d.o.o.. Radovi se izvode tokom cijele godine, a mjesečno se izrađuje obračun na temelju građevinskog dnevnika. U izvještajnom razdoblju izvršeno je 47,26% od plana.
* **A200002** Održavanje gradskih i nerazvrstanih cesta - temeljem Odluke o nerazvrstanim cestama radovi na redovnom održavanju obuhvaćaju skup mjera i aktivnosti koji se obavljaju tokom cijele godine na nerazvrstanim cestama i javno prometnim površinama, uključujući sve objekte i instalacije, sa svrhom održavanja prohodnosti i tehničke ispravnosti tih površina i sigurnosti prometa na njima. Ugovorni izvođač je Lika ceste d.o.o.. U ovoj aktivnosti realizirano je 4.581.320,14 kn, odnosno 89,58%.
* **A200004** Održavanje sustava javne rasvjete- podrazumijeva rashode za potrošnju električne energije, upravljanje i održavanje objekata i uređaja javne rasvjete. Izvršenje je 51,71% od plana.
* **A200005** Božićno i novogodišnje kićenje 2018. i 2019. - izvršenje je 106,49%.
* **A200006** Održavanje groblja (prigradska naselja) - ostvarenje 75,81% .
* **A200007** Održavanje sustava odvodnje atmosferskih voda – ostvarenje 13,65%.

Program **Održavanje komunalne infrastrukture** ostvaren je 72,14%u odnosu na plan, sa utrošenih 6.732.062,09 kn.

**Program 0103 – Izgradnja komunalne infrastrukture** provodi sljedeće aktivnosti i projekte: gradnju nerazvrstanih cesta, analitičku evidenciju nerazvrstanih cesta (program PIP GIS), izgradnju javne rasvjete, spomenobilježja, groblja i mrtvačnica te kapitalne projekte Rekonstrukcija ceste prema odlagalištu Rakitovac (financiran 100% EU sredstvima), Rekonstrukcija ceste Vaganac-Kruščica (financiran 100% EU sredstvima), Rekonstrukcija dijela ceste Barlete (sufinanciran sredstvima tvrtke Calcit d.o.o.), Rekonstrukcija trga na L. Osiku i Izgradnja trga Nikola Tesla. U prvom polugodištu program je realiziran sa 12,52% u odnosu na plan, ostatak programa će se realizirati u drugom polugodištu.

**Program 0104 - Izgradnja društvene infrastrukture** provodi kapitalne projekte: otkup zemljišta, adaptacija krovišta JVP i mala seljačka tržnica. U prvom polugodištu program je ostvaren sa 11,55% u odnosu na plan.

**Program 0105 – Izgradnja javnih zelenih površina** realiziran je 7,90% od plana, a realizirat će se u drugom polugodištu. U ovom programu provodi se kapitalni projekt Revitalizacija šume Jasikovac (koji se sufinancira EU sredstvima) i projekt Dječja i sportska igrališta koji obuhvaća projekt izgradnje dječjeg igrališta u Dječjem vrtiću Pahuljica u Gospiću (sufinanciran sredstvima MRRFEU).

**00403 STANOVANJE I POSLOVNI PROSTORI**

**Glavni program P11 Stanovanje i poslovni prostori**

Program je realiziran kroz aktivnosti tekućeg održavanja stanova koji nisu u najmu te poslovnih prostora.Program je izvršen sa 41,87%od plana iz **Izvora 4. i Izvora 7..**

**00404 ZAŠTITA OKOLIŠA**

**Glavni program P12 Zaštita okoliša** financira se iz izvora **Izvor 1., Izvor 4., Izvor 5. i Izvor 8.**, a ostvaren je kroz slijedeće programe:

**Program 0101 – Aktivnosti u zaštiti okoliša** odnosi se na aktivnosti i projekte: zbrinjavanje napuštenih i izgubljenih životinja, sanacija i zatvaranje odlagališta Rakitovac, reciklažno dvorište za građevinski otpad, projekt Za grad sa smiješkom (sufinanciran EU sredstvima), sanacija divljih odlagališta. Program je realiziran 10,98% u odnosu na plan. Kapitalni projekti Oprema za odvojeno prikupljanje otpada, Izgradnja CGO Biljanje Donje i Nabava spremnika za odvojeno prikupljanje otpada (nabavu provodi Fond za zaštitu okoliša na razini RH) još nisu realizirani;

**Program 0102 – Energetska učinkovitost** ostvaren je kroz aktivnosti i projekte obrazovanja građana o smanjenju CO2  realiziran je 5,48% od plana iz **Izvora 4**. i **Izvora 5.**

Kapitalni projekt Energetska obnova zgrade OŠ Lički Osik (sufinanciran EU sredstvima) realizirat će se u drugom polugodištu.

**00405 URBANIZAM I PROSTORNO PLANIRANJE**

**Glavni program P16 – Urbanizam i prostorno planiranje** prema planiranim projektima izrade i izmjene prostornih planova i legalizacije objekata , ostvaren je 9,73 % od plana iz **Izvora 1. i Izvora 4.**

**RAZDJEL 005 JEDINICA ZA UNUTARNJU REVIZIJU**

**Glavni program P15 Redovna djelatnost JUR-a**

Kroz program se ostvaruju osnovne djelatnosti JUR-a sa planiranim rashodima, dok su rashodi za plaću voditelja planirani sa plaćama ostalih zaposlenih gradske uprave. Program je ostvaren 5,31% iz **Izvora 1.**

1. **STANJE NENAPLAĆENIH POTRAŽIVANJA**

Obzirom da Grad Gospić polugodišnje ne obračunava nenaplaćena potraživanja, uzeti su podaci sa stanjem 31.12.2018. godine.

Grad Gospić 31.12. 2018. ima nenaplaćena potraživanja u iznosu 5.204.649,56 kn i to: porez na tvrtku – 331.552,21 kn, porez na potrošnju – 128.708,02 kn, porez na korištenje javnih površina - 178.450,60 kn, porez na kuće za odmor – 20.032,40 kn, zakup poslovnog prostora -17.565,76 kn, korištenje poslovnog prostora po posebnim ugovorima - 7.241,24 kn, najam stanova – 86.827,13 kn, komunalni doprinos - 438.883,96 kn, komunalna naknada – 3.219.375,93 kn, naknada za korištenje prostora elektrana -190.141,31 kn, spomenička renta -11.145,01 kn, priključak na sustav odvodnje – 32.631,61 kn, otkup stanova (stanarsko pravo, PPK Velebit) – 366.860,89 kn, zakup javnih površina – 61.354,71 kn, naknada za zadržavanje zgrade u prostoru - 39.878,78 kn i potraživanja TEM-95 u iznosu od 74.000,00 kn.

1. **STANJE NEPODOMIRENIH DOSPJELIH OBVEZA**

**Obaveze Grada Gospića i proračunskih korisnika Grada Gospića** na dan 30.6. 2019. godine iznosile su 11.424.803,00 kn od čega su 7.996.814,00 kn nedospjele obaveze, a 3.427.988,00 kn dospjele.

Dospjele obaveze su:

1. Grad Gospić 3.061.864,00 kn
2. Dječji vrtić „Pahuljica“ 0,00 kn
3. OŠ Dr. Jure Turić 248.485,00 kn
4. OŠ Dr. Franje Tuđmana Lički Osik 8.238,00 kn
5. OŠ Dr. Ante Starčevića Pazarište Klanac 0,00 kn
6. Pučko otvoreno učilište Dr. Ante Starčević 0,00 kn
7. Samostalna narodna knjižnica 21.015,00 kn
8. Muzej Like Gospić 0,00 kn
9. KIC Gospić 14.394,00 kn
10. Javna vatrogasna postrojba Gospić 19.172,00 kn

UKUPNO:  **3.427.988,00 kn**

1. **STANJE POTENCIJALNIH OBAVEZA PO OSNOVI SUDSKIH POSTUPAKA**
2. HRVATSKE AUTOCESTE d.o.o. Zagreb - 6.660.200,00 kn ( naplata komunalnog doprinosa)
3. OLGA GALAC i dr. - 290.768,00 kn (naknada za oduzeto zemljište)
4. MILLEM –INŽENJERING d.o.o. - 1.247.928,53 kn
5. NICK M j.d.o.o. - 13.750,00 kn
6. TELEKOM IZDAVAŠTVO d.o.o. - 12.375,00 kn

‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑‑

UKUPNO: **8.225.021,53 kn**

\*Obrazloženje izradile stručne službe Grada Gospića